ሃዛርድ ኣብ ስታንፎርድ ብሪጅ ክሳብ መዓስ ጸኒሑ?
= ተሓጋጋዚ ዓላሚ ክለብ ኪውፒኣር - ክሪስ ራምሲ፡ ቀዋሚ ኣሰልጣኒ እታ ጋንታ ኮይኑ ምምዛዙ ተፈሊጡ። እቲ ወዲ 52 ዓመት ዓላሚ፡ ሃሪ ሬድናፕ ሃንደበት መዝነቱ ድሕሪ ምርካቡ እዩ መንበር ምስልጣን ተቐቢሉ። ክሳብ መወዳእታ ናይዚ ዓመተ ስፖርት ድማ ነታ ጋንታ ክኣልያ እዩ።
= በልጁማዊ ኣከፋፋሊ ክለብ ቸልሲ ኤዲን ሃዛርድ፡ ምስ ቸልሲ ንዘለዎ ውዕል ኣናዊሑ። ንተወሰኽቲ ሓሙሽተ ዓመትን መንፈቕን ኣብታ ጋንታ ክጸንሕ ዝተሰማምዐ ወዲ 24 ዓመት ሃዛርድ፡ ኣብ 2012 ካብ ሊል ብ32 ሚልዮን ፓውንድ ምስግጋሩ ይፍለጥ። ኣብዚ ዓመተ ስፖርት’ዚ ኣብ ዘካየዶም 36 ጸወታታት 13 ሸቶታት ዘቑጸረ ሃዛርድ፡ ሃገራዊት ጋንታኡ ኣብ ግጥም ርብዒ ፍጻመ ዋንጫ ዓለም ክትበጽሕ ልዑል ኣበርክቶ ምግባሩ ይዝከር። ንሱ ብሓፈሻ 147 ግጥማት ምስ ቸልሲ ኣካይዱ፥ 43 ሸቶታት ድማ ኣመዝጊቡ። ክሳብ 2020 ኣብ ስታንፎርድ ብሪጅ ዝጸንሕ ሃዛርድ፡ ንሰሙን 200,000 ፓውንድ ክኽፈሎ እዩ።
= ቸልሲን ኤቨርተንን ኣብ ዘካየዳኦ ግጥም፡ ተጻወትተን ናብ ባእሲ ብምምርሖም፡ እተን ክለባት ብማሕበር ኵዕሶ እግሪ ዓዲ እንግሊዝ ክሲ ቀሪቡለን።
2020